Mahalaukun ja ohutsuolen alkuosan varjoainekuvaus lapselle (JD1AB)

Tutkimuksella selvitetään mahalaukun (ventrikkeli) ja ohutsuolen alkuosan (duodenum) toimintaa ja rakennetta. Tutkimuksessa käytetään röntgensäteilyä ja barium- tai jodivarjoainetta.

**Ajan varaaminen ja yhteystiedot**

Katso ohje: [Tutkimusten ajanvaraus kuvantamisen toimialueella](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b5B4E8386-B25B-44B2-9324-4BC2D8B4D3E0%7d&file=Tutkimusten%20ajanvaraus%20kuvantamisen%20toimialueella.docx&action=default&DefaultItemOpen=1)

Ajanvaraus Kuvantamisen keskitetyn ajanvarauskeskuksen kautta puh. 08 315 2113. Päivystystutkimuksissa soita p. 08 315 3286 (arkisin klo 8-15).

Tutkimus suoritetaan F-kuvantamisella (Keskusröntgen), sisäänkäynti N tai G, sijainti N4,

1. kerros, aula 1.

Esivalmistelut

* Ennen tutkimusta tulee olla syömättä ja juomatta: vauvat (alle 1 vuotta) yksi syöttöväli ja isommat lapset 4 tuntia ennen kuvausta.
* Saattajan (ei raskaana) mukanaolo on välttämätöntä alle kouluikäisen lapsen tutkimuksessa.

Toimenpiteen kulku

Tutkimuksen tekee lastenradiologi.

Varjoaineena käytetään barium- tai jodivarjoainetta. Varjoaine voidaan maustaa mehulla. Pienet lapset asetellaan ja kiinnitetään kaukaloon kuvausta varten. Isommat lapset kuvataan tutkimuspöydällä maaten tai tutkimustelineellä istuen. Lapsi juo varjoainetta ja sen etenemistä mahalaukussa ja pohjukaissuolessa läpivalaistaan kylki- ja selinmakuulla tai istuen eri suunnista.

Jälkihoito ja seuranta

Varjoaine poistuu normaalisti suoliston kautta. Runsas nesteen juominen nopeuttaa varjoaineen poistumista elimistöstä.